stanford-oval/wikipedia huggingface dataset:
תעמולת הבחירות לכנסת
מאפייני תעמולה > מעשים שיש בהם משום תעמולה

תעמולה משתמשת מטבעה במילים, אך לעיתים משמשים לכך גם מעשים.
למפלגות הקואליציה, שאנשיהן מאיישים את משרדי הממשלה, נתונה יכולת לנקוט בתקופת הבחירות צעדים שיש בהם כדי להעלות את קרנן, אף שלא היו נוקטות צעדים אלה שלא בתקופת בחירות. כאשר הצעדים הם התחום הכלכלי, קרויה מדיניות זו בשם "כלכלת בחירות". לעיתים מיוחס העיתוי של צעדים ביטחוניים לשיקולי בחירות. צעדים אחדים כאלה:
שיגור הרקטה "שביט 2" כחודש לפני הבחירות לכנסת החמישית.
פעולת התגמול בלבנון, "מבצע חולה", שלושה ימים לפני הבחירות לכנסת השישית
מבצע אופרה להשמדת הכור הגרעיני בעיראק, שנערך שלושה שבועות לפני הבחירות לכנסת העשירית.
תוכנית המענקים שנקראה ה"תוכנית להזנקת ישראל" של ראש הממשלה, בנימין נתניהו ושר האוצר בממשלתו, ישראל כ"ץ. המטרה הרשמית של התוכנית היא פתרון כלכלי למשבר הכלכלי שפרץ לאור התפרצות נגיף הקורונה בישראל. התוכנית הוצגה חודשיים לפני הבחירות.
הסכם הגבול הימי בין ישראל ללבנון נחתם חמישה ימים לפני הבחירות לכנסת העשרים וחמש.
חוקים ופסקי דין

בעבר נאסר על אמצעי התקשורת לשדר אירועים שהשתתפו בהם מועמדים לכנסת, מחשש שהדבר ישמש כתעמולה עבורם. מאחר שהוראה זו הציבה קשיים רבים בפני מערכות החדשות, תוקן החוק ב-1996, וכיום הדבר מותר.
מעשה בעל אופי אחר, הוא מתן שוחד בחירות, כלומר הבטחת כסף או שווה כסף בתמורה להצבעה. מתן שוחד בחירות הוא עבירה פלילית.
השבעות, ברכות וקמעות: בשנת 1969 האשימה המערך את המפד"ל שרבנים משביעים מתפללים בירושלים, על ספר תורה, להצביע עבור המפד"ל. בשנת 1988 התגייסה תנועת חב"ד באופן פומבי לעזרת אגודת ישראל שהתמודדה מול יריבתה דגל התורה. במסגרת מסע התעמולה החתימו אנשי חב"ד אזרחים רבים שהם מתחייבים להצביע עבור אגודת ישראל ובתמורה יקבלו ברכה של הרבי מלובביץ. מפלגת ש"ס ניסתה להתמודד עם שיטת תעמולה זאת, שגייסה קולות ממצביעיה הפוטנציאליים, על ידי קיום טקס התרת נדרים בידי הרב עובדיה יוסף בשידורי התעמולה שלה בטלוויזיה. מסע הברכות זכה להצלחה גורפת והביא לחמישה מנדטים לאגודת ישראל. בבחירות 1992 החליטה ש"ס להשתמש בשיטה ולשכלל אותה, בחלוקת קמעות של הרב כדורי. בעקבות תופעה זו תוקן, בשנת 2000, סעיף 122 לחוק הבחירות לכנסת, ונקבע שהמשדל אדם להצביע או להימנע מלהצביע באמצעות השבעה, קללה, נידוי, חרם, נדר, התרת נדר, הבטחה להעניק ברכה, או מתן קמיע, עונשו מאסר חמש שנים או קנס.
ועדת הבחירות המרכזית

בין שאר פעולותיה, ועדת הבחירות המרכזית מפקחת על תעמולת הבחירות.
ב-9 בינואר 2003, לקראת הבחירות לכנסת השש עשרה, פסל יו"ר ועדת הבחירות המרכזית, מישאל חשין, בפעם הראשונה בתולדות המדינה, מסיבת עיתונאים של ראש הממשלה, אריאל שרון, ששודרה בשלושת הערוצים המרכזיים בנימוק כי היא תעמולת בחירות (באופן אירוני, ההפסקה בוצעה בפועל דווקא לאחר שראש הממשלה סיים את תעמולת הבחירות ופנה לנושא הכלכלי שלכאורה מסיבת העיתונאים הייתה אמורה לעסוק בו מלכתחילה). הפסקה זו הביאה להגשת עתירה של מפלגת העבודה בבקשה לקזז את זמן מסיבת העיתונאים מזמן התעמולה של הליכוד, לעומת זאת אנשי הליכוד התקיפו את חשין על כך שהעז "להשתיק" את ראש הממשלה.
כמו כן אסר חשין על פרסום תשדירים של מפלגת חרות - התנועה הלאומית (הצגה של המנון המדינה "התקווה" בערבית עם דגל ישראל שהופך ברקע לדגל פלסטין, שזכה לתפוצה פופולרית באינטרנט בעקבות החלטה זו) ושל רע"מ (הצגה של דגל אש"ף וסימון ניצחון על ידי V). ב-30 בדצמבר 2002 אסר על שידור תעמולה בערוץ 7 (שלכאורה שידר מחוץ לתחומי מדינת ישראל) וב-17 בינואר 2003 אסר על שידור תעמולה בשידורי הלוויין של ש"ס.
ועדת הבחירות המרכזית > תעמולת בחירות אנונימית

ב-27 בפברואר 2019 אסרה ועדת הבחירות פרסום תעמולה אנונימי ברשת. השופט חנן מלצר קבע כי "כל פרסום אנונימי ברשת מקשה על גורמי הביטחון להדוף חששות מהתערבות זרה בבחירות". האיסור נכנס לתוקף ב-1 מרץ.
הערות שוליים

↑  אדיר בנימיני, הדרך לכנסת - מקורותיה של שיטת הבחירות בישראל, ישראל: ספרי ניב, 2022, עמ' 101. (בעברית)
↑  יצחק גלנור, ראשיתה של הדמוקרטיה בישראל (תשמ"ה), עמ' 240.
↑  פרס יחלק את ירושלים, אוסף פשקווילים באתר הספרייה הלאומית
↑  עמי דור-און, תנו לחיות בארץ הזאת!, באתר News1 מחלקה ראשונה, 17 במרץ 2015
↑  אריה יואלי, ‏בואו להזכר בשידורי התעמולה: רק הליכוד יכול, באתר "סרוגים", 23 בפברואר 2015
↑  תשדירי בחירות 1992: העבודה - ישראל מחכה לרבין, באתר וואלה, 2 בנובמבר 2012
↑  סמדר שמואלי, מ"פרס יחלק את ירושלים" ועד ל"אספסוף", באתר ynet, 12 בינואר 2001
↑  איליה ירוחימוביץ', התשדיר של ש"ס - פרובוקציה מסריחה מגזענות, באתר nana10‏, 9 בינואר 2013
↑  'בראשית' מציגים: אוקלידס, באתר "פאשקעוויל", 14 בינואר 2013
↑  כתבה בעיתון חרות, 31 באוקטובר 1965 באתר עיתונות יהודית היסטורית.
↑  ספי עובדיה, כלכלת בחירות? נתניהו מקדם תוכניות מענקים וסיוע לעצמאים, באתר חדשות 13, 22 בינואר 2021
↑  צבי זרחיה, אתי אפללו ועמיר קורץ, כלכלת בחירות: נתניהו וכץ מבטיחים מענקים, סער מבטיח צמיחה ללא תוכנית ברורה, באתר כלכליסט, 24 בינואר 2021
↑  רוב הציבור מתנגד לתוכנית המענקים של נתניהו: "כלכלת בחירות", באתר ‏מאקו‏, 27 בינואר 2021
↑  אנה ברסקי, מתן וסרמן, יובל בגנו, גדעון קוץ, פריז, ‏ההסכם עם לבנון נחתם רשמית; נסראללה: "ניצחון ללבנון, אין הכרה בישראל", באתר מעריב אונליין, 27 באוקטובר 2022
↑  השביעו מתפללים להצביע בעד מפד"ל, דבר, 20 באוקטובר 1969
↑  אילן מרסיאנו, השופט חשין: שרון עשה תעמולה נטו, ביודעין ובמכוון, באתר ynet, 12 בינואר 2003
↑  סמדר שמואלי ואטילה שומפלבי, ועדת הבחירות תדון בהפסקת שידור דבריו של שרון, באתר ynet, 10 בינואר 2003
↑  גדעון אלון, חשין אסר על ערוץ 7 לשדר את תעמולת הימין, באתר TheMarker‏, 30 בדצמבר 2002
↑  חשין אסר על ש"ס לשדר סרט תעמולה, באתר וואלה, 17 בינואר 2003
↑  יהונתן ליס, ועדת הבחירות אסרה על הפצת מסרוני תעמולה אנונימיים, באתר הארץ, 27 במרץ 2019
מודעות תעמולה לבחירות לאספה המכוננת
פעילי "צעירים בעד ציפי לבני" מפגינים ליד קניון בראשון לציון במהלך הבחירות לכנסת השמונה עשרה (2009)
כרזת בחירות עם סיסמת מפלגת הבית היהודי: "משהו חדש מתחיל", הבחירות לכנסת התשע עשרה (2013)
פעמים רבות פעילי מפלגות חורגים מהוראות החוק ותולים שלטי תעמולה במקומות אסורים. דוגמה: תעמולת בחירות של מפלגת ש"ס משחיתה שילוט חוצות עירוני ברמת השרון
תתיה רוזנטל

| --- | --- |
אין תמונה חופשית
 לידה:  4 באפריל 1971 (בת 53) תל אביב-יפו, ישראל 
 מדינה:  ארצות הברית 
 מקום לימודים:  בית הספר לאמנויות ע"ש טיש 
 https://www.tatia-rosenthal.com
 פרופיל ב-IMDb
 
תתיה רוזנטל (נולדה ב-4 באפריל 1971) היא אנימטורית ובמאית קולנוע ישראלית, הפועלת בארצות-הברית.
קורות חיים

רוזנטל גדלה בירושלים ובתל אביב ולמדה בתיכון לחינוך סביבתי בשדה בוקר. לאחר שירותה הצבאי, החלה ללמוד רפואה, עברה לפריס ולמדה שם צילום במשך שנה, לפני שעברה להתגורר בעיר ניו יורק כדי ללמוד בבית הספר לאמנויות טיש באוניברסיטת ניו יורק .
לעיתים קרובות היא משתפת פעולה עם הסופר אתגר קרת.
כסטודנטית יצרה את הסרט הקצר "דבק משוגע" (1998), המבוסס על סיפור של אתגר קרת. לאחר שסיימה את לימודיה עבדה כאנימטורית, בין היתר עבור ערוץ ניקלודיאון. בשנת 2005 ביימה את "A Buck's Worth", סרט סטופ-מושן קצר על פי סיפור אחר של אתגר קרת. הסרט שימש כהוכחת היתכנות עבור הסרט העלילתי $9.99 – הפקה ישראלית-אוסטרלית שעליה קיבלה רוזנטל מועמדות לפרס אנני לבימוי.
רוזנטל עובדת כבמאית, עורכת וידאו ואנימטורית עצמאית ומלמדת תסריטאות בבית הספר לאמנויות טיש בניו יורק.
הערות שוליים

↑  Interview with 9.99’s Tatia Rosenthal Plus Special Screening, Motionographer, ‏2009-06-03 (באנגלית אמריקאית)
↑  Anderson, John (2009-06-12). "Characters of Clay, Extremely Well Aged". The New York Times (באנגלית אמריקאית). ISSN 0362-4331. נבדק ב-2021-06-23.
↑  Sheldon Kirshner, Israeli animator works in a ‘dream career’, The Canadian Jewish News, ‏2009-10-29 (באנגלית אמריקאית)
| --- | --- |
בקרת זהויות :  NLI: 987007439213105171  BnF: cb16191038z (data)  GND: 1024479676  ISNI: 0000 0001 1479 6626  LCCN: no2010050684  NLK: KAC201619764  SUDOC: 147504457  VIAF: 107630614   WorldCat (עם VIAF): 107630614
תתארו לכם

ערך זה עוסק בשיר מאת שלמה ארצי. אם התכוונתם לאלבום אוסף משולש באותו השם, ראו .
| --- | --- |

 סינגל בביצוע שלמה ארצי
 מתוך האלבום שפויים
 יצא לאור:  2007 
 שפה:  עברית 
 אורך:  3.45 דק' 
 כתיבה:  שלמה ארצי 
 לחן:  שלמה ארצי 
 
"תתארו לכם" הוא שיר של שלמה ארצי מתוך האלבום העשרים ושניים שלו "שפויים" (2007). השיר באורך של 3:45 דקות, הולחן ונכתב על ידי שלמה ארצי. השיר יצא כסינגל החמישי מהאלבום.
הקליפ הופק על ידי חברת הינדלר הפקות ונצפה ביוטיוב למעלה מ-35 מיליון פעמים (נכון ליוני 2024).
השיר הגיע למקום השני במצעד החיילים שארגן גלגלצ לרגל שנת ה-70 למדינת ישראל.
על שמו של השיר נקרא אוסף משולש של שלמה ארצי מ-2013, "תתארו לכם - האוסף המשולש".
לשיר בוצעה גרסת כיסוי על ידי משתתפי התוכנית "The Voice ישראל" בעונה הראשונה שלה.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  ישראל | מדיה פורסט ישראל | 12 |  |
הערות שוליים

↑  מצעד החיילים של גלגלצ ו-וואלה! NEWS: "כאב של לוחמים" של עידן עמדי במקום ה-1, באתר וואלה, 19 באפריל 2018
↑  המצעד השבועי של מדיה פורסט, באתר web.archive.org, ‏2023-10-22
| שלמה ארצי (דיסקוגרפיה) |
| --- | --- | --- |
| אלבומי אולפן | שלמה ארצי (1970) • על אנשים (1971) • פתאום אחר ימים רבים (1972) • אומרים ישנה ארץ (1973) • לכל החברים מהמסע מים אל ים (1974) • את ואני (1975) • משחקי 26 (1975) • עת שערי רצון להפתח (1975) • יש לי אישה, ילדה ולמברטה ואני גר בתל אביב (1976) • רומנסה ופיוט (1977) • גבר הולך לאיבוד (1978) • דרכים (1979) • חצות (1981) • מקום (1982) • תרקוד (1984) • לילה לא שקט (1986) • חום יולי אוגוסט (1988) • כרטיס ללונה פארק (1990) • ירח (1992) • שניים (1996) • אהבתיהם (2000) • צימאון (2002) שפויים (2007) • אושר אקספרס (2012) • קצפת (2016) |  |
| אלבומי ילדים | הטיול לארץ התווים (1972) • שלמה ארצי שר ומספר לילדים על יאן הגמד (1976) • סיפורי התנ"ך לילדים (1982) |  |
| מיני-אלבומים | פתאום עכשיו פתאום היום (1970) • את ואני (1975) • ציונות בלי מירכאות • מממ-נננ\פנדל • חיוכו של ילד • Ich kann mich nicht ändern / Ich sah ein Lächeln • Ich kann mich nicht ändern / Ich sah ein Lächeln • אחרי שנואיבה נגמרה (1977) • אהבתיה (1994) • גבר הולך לאיבוד (1995) • אנחנו לא צריכים (1999) |  |
| אלבומי הופעה | שלמה ארצי ואצ'י בהופעה חיה בצוותא (1983)  • ההופעה 97 (1997) • שלמה ארצי ושלום חנוך בקיסריה (2005) • עונת ההופעות (2010) |  |
| אוספים ומארזים | אוסף שירים מתורגמים לגרמנית (1975)  • שלמה ארצי השירים היפים (1976) • השירים 1 (1990) • השירים 2 (1990) • שירים 3 (1991) • האוסף המשולש (1993) • שירי אהבה שלי (2003) • השנים הראשונות (2008) • תתארו לכם (2013) • אלבומי המופת (2013) • אוסף השירים שהסתתרו (2016) • פעם תורי, פעם תורך (2017) • אתמול היה טוב (2019) |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
On My Mind (שיר של אלי גולדינג)

"On My Mind" (בעברית: "במחשבותיי") הוא שיר שבוצע על ידי הזמרת הבריטית אלי גולדינג, מתוך אלבום האולפן השלישי שלה, Delirium. הוא פורסם בתור הסינגל המוביל מתוך האלבום ב-17 בספטמבר 2015. הוא נכתב על ידי גולדינג, מקס מרטין, סוואן קוטצ'ה ואיליה סלמנזאדה. "On My Mind" הוא שיר אלקטרופופ ו-R&B, אשר מכשורו שלהם מורכב מגיטרות, תופי טראפ, ואלקטרוניקה חדה ומסובכת. אף על פי שגולדינג הכחישה בתוקף, מבקרים רבים ראו בו שיר תשובה ל-"Don't" של אד שירן.
השיר זכה לביקורות חיוביות מטעם מבקרי המוזיקה, ששיבחו אותו על היותו ידידותי לרדיו, כמו גם על מסירתה של גולדינג, כשמבקר אחד כינה אותו אחד הסינגלים הטובים ביותר שלה עד כה. מבחינה מסחרית, "On My Mind" נכנס לעשרת המקומות הראשונים בבריטניה ובאוסטרליה, בעת שהגיע אל 20 הראשונים בשבע מדינות אחרות. בארצות הברית, הגיע למקום ה-13 במצעד הבילבורד הוט 100. נושא הקליפ שלה היה בהשראת הסרט "תלמה ולואיז" והופק על ידי אמיל נאוה. הוא פורסם בבכורה ב-21 בספטמבר 2015, ומציג את גולדינג בסיפור נקמה בלאס וגאס.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 3 |  |
|  איטליה | מצעד הסינגלים האיטלקי | 16 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 13 |  |
|  גרמניה | GfK – טופ 100 | 9 |  |
|  דנמרק | היטליסטן | 16 |  |
|  הולנד | מצעד 40 הסינגלים ההולנדיים | 8 |  |
|  הונגריה | Rádiós Top 40 | 17 |  |
|  הממלכה המאוחדת | מצעד הסינגלים הבריטי | 5 |  |
|  הרפובליקה הדומיניקנית | מוניטור לטינו | 7 |  |
|  ולוניה | אולטראטופ 40 | 18 |  |
|  ישראל | מדיה פורסט ישראל | 9 |  |
|  מקסיקו | טופ 100 – מקסיקו | 10 |  |
|  נורווגיה | VG-lista | 14 |  |
|  ניו זילנד | המצעד הניו זילנדי הרשמי | 4 |  |
|  סלובקיה | ČNS IFPI | 20 |  |
|  ספרד | PROMUSICAE | 19 |  |
|  סקוטלנד | מצעד הסינגלים הסקוטי | 7 |  |
|  פולין | ZPAV | 37 |  |
|  פינלנד | המצעדים הפיניים הרשמיים | 8 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 33 |  |
|  צרפת | SNEP | 54 |  |
|  קולומביה | נשיונל-רפורט | 8 |  |
|  קנדה | קנדה הוט 100 | 10 |  |
|  שוודיה | סוורייטופליסטן | 18 |  |
|  שווייץ | המצעד השווייצרי | 17 |  |
תקוות גדולות

ערך זה עוסק ברומן מאת דיקנס. אם התכוונתם למשמעות אחרת, ראו .
| --- | --- |

דף השער בהוצאה הראשונה ביולי 1861
 מידע כללי
 מאת:  צ'ארלס דיקנס
 שפת המקור:  אנגלית
 סוגה:  רומן
 נושא:  יתמות 
 מקום התרחשות:  לונדון, קנט 
 הוצאה
 הוצאה:  Chapman & Hall 
 הוצאה בשפת המקור:  צ'פמן והול (אנ')
 תאריך הוצאה:  פרסום בהמשכים 1860–1861; ספר 1861
 סדרה
 ספר קודם:  בין שתי ערים 
 הספר הבא:  הידיד הנאמן 
 קישורים חיצוניים
 הספרייה הלאומית:  001323755, 001323756, 002186119, 001323757, 000989130, 001204536, 001323758
 
תקוות גדולות (באנגלית: Great Expectations) הוא רומן מאת צ'ארלס דיקנס שיצא לאור בהמשכים בשנים 1860 ו-1861.
על הרומן

"תקוות גדולות" הוא הרומן ה-13 של דיקנס. כמו רוב הרומנים שלו, הוא פורסם לראשונה בהמשכים שבועִיים במגזין All The Year Round בשנים 1860 ו-1861. אחרי ההצלחה של השבועון במכירות הרומנים "בין שתי ערים" של דיקנס, ו"אישה בלבן" של וילקי קולינס, פרסום רומן של צ'ארלס לוור הביא לירידה חדה בהכנסות. דיקנס שהיה סופר פופולרי ואהוב, כתב את "תקוות גדולות" כדי להעלות שוב את מכירות השבועון.
"תקוות גדולות" הוא רומן חניכה (Bildungsroman) שעיקרו התפתחות המוסרית והפסיכולוגית של הגיבור, במעבר מגיל הילדות לבגרות. זהו סיפורו של פיפ (קיצור של השם פיליפ פיריפ) ו"התקוות" שלו, ההזדמנות שלו להפוך מפועל המשתכר למחייתו בעבודת כפיים, לג'נטלמן מלומד בעל הכנסה שאינו צריך לעבוד למחייתו. הוא אמור לקבל ירושה שתקדם אותו למעמד חברתי גבוה יותר.
הרומן כולל יסודות אוטוביוגרפיים, למשל הוא מתרחש באזור הכפרי של קנט אזור מגוריו של דיקנס בילדותו. כמו פיפ גם דיקנס שנא את עבודתו, רצה לשפר את מצבו ולהפוך לג'נטלמן.
עלילת הספר > פרק הסיום

דיקנס תכנן בתחילה סיום שונה וקודר יותר לרומן. ידידו באולר-לייטון שכנע אותו לשנות את פרק הסיום לסוף טוב. בסיום המקורי אסטלה מתחתנת שוב אחרי מות בעלה, כשפיפ חוזר לאנגליה הם נפגשים במקרה בלונדון פגישה חטופה ואחר כך נפרדים לעד. בסיום המשוכתב אסטלה לא מתחתנת שנית, היא פוגשת את פיפ בבית-סאטיס, והמשפט האחרון רומז לאפשרות שהם יישארו יחד.
מבקרי ספרות חלוקים בדעותיהם איזה סיום טוב יותר, הראשון קודר ומתאים לאופי הרומן, והשני אופטימי וכתוב בסגנון יפה יותר.
הספר מסתיים כך:
סגנון הרומן

הרומן כתוב בגוף ראשון ומסופר כולו מנקודות מבטו של פיפ. המספר הוא פיפ הבוגר אבל חלקו הראשון מסופר מפרספקטיבה של פיפ הילד, אשר אינו תמיד מבין את כוונת המבוגרים. בניגוד לספריו האחרים של דיקנס הנושאים את שם הגיבור ("דייוויד קופרפילד", "ניקולס ניקלבי" ו"אוליבר טוויסט") שהעיקר בהם הוא קורות הגיבור והסובבים אותו ולא התפתחותו הרגשית, ב"תקוות גדולות" עיקר העלילה נסובה סביב התבגרותו של פיפ והתייחסותו לסובבים אותו ולשינויים הקורים בחייו. מילד תמים שנפגע מהתנשאותה של אסטלה, הוא הופך לצעיר סנוב המתנשא בעצמו על חבריו העניים ג'ו ובידי. כשהוא מתבגר הוא מבין את חשיבות הידידות והנאמנות, ושערכם רב מעושר וממעמד חברתי.
העלילה ב"תקוות גדולות" מתוכננת בקפדנות, ואין ברומן עלילות משנה מרובות כנהוג אצל דיקנס. ההומור בספר מעודן ומופיעות בו פחות דמויות מגוחכות שנועדו לשעשע בלבד. דיקנס הגדיר את הספר "טרגי-קומי", הקומדיה באה לידי ביטוי למשל בדמותו של הדוד פאמבלצ'וק המלא חשיבות עצמית והמצפה להכרת תודה מצד פיפ, או בוופסל בן עירו של פיפ המנסה להיות שחקן ולגלם את המלט. דוגמה נוספת חייו הכפולים של וומיק, פקיד מאופק ושקט במשרדו של ג'אגרס, שמשתנה כשהוא בביתו, בית בצורת מבצר בו הוא מטפל באהבה באביו הקשיש.
דמותה של אסטלה שונה מדמות הגיבורה הרגילה אצל דיקנס, היא אינה "מלאך הבית" כמו אגנס מ"דייוויד קופרפילד" או אסתר סאמרסון מ"בית קדרות". משמעות השם אסטלה הוא כוכב, וכשמה היא קורנת, קרה ומרוחקת. ייתכן שדמותה מבוססת על השחקנית אלן טרנן שהייתה אהובתו של דיקנס באותה תקופה.
מעמד חברתי

המעמדות החברתיים השונים בתקופה הוויקטוריאנית מופיעים לאורך הרומן. החל מהמעמד הנמוך ביותר - האסיר הפושע מגוויץ', אנשי הכפר העניים ג'ו ובידי, אנשי מעמד הביניים בעלי עסקים כגון הדוד פאמבלצ'וק, ועשירים בעלי מעמד גבוה כגון מיס האווישם.
מיהו ג'נטלמן? זוהי השאלה שעומדת במרכז הרומן. פיפ לומד שכסף לא הופך אדם לג'נטלמן. הוא אינו צריך לעבוד בנפחיה וללכלך את ידיו, אך הוא מתנכר לידידיו ומתבייש בהם. הוא הופך לג'נטלמן במובן המלא של המילה כשהוא מנסה לעזור למגוויץ' לברוח מלונדון ונמצא לצידו בימיו האחרונים בכלא. באופן אירוני בשלב זה הוא חוזר להיות חסר-כל כי כספי הירושה של מגוויץ' מוחרמים.
הרברט פוקט הוא ג'נטלמן בהתנהגותו ובאופיו אף על פי שאינו עשיר והוא צריך למצוא מקור הכנסה, לעומתו בנטלי דראמל מגיע ממשפחה עשירה אך התנהגותו גסה ואלימה.

מגוויץ' וקומפייסון הם שותפים לפשע. כששניהם עומדים למשפט קומפייסון מופיע כג'נטלמן מתוחכם לעומת מגוויץ' הפשוט והגס. רוב האשמה מוטלת על מגוויץ' וקומפייסון מקבל עונש קל יחסית.
בבית-סאטיס, אסטלה מתייסת לפיפ בבוז כאל פועל פשוט גס והמוני, היא לועגת למשחקיו ולצורת דיבורו. רצונו של פיפ להיות ג'נטלמן ולהתעשר הוא בעיקר כדי למצוא חן בעיני אסטלה. למרבה האירוניה, מוצאה של אסטלה הוא ממעמד נחות יותר מזה של פיפ, אביה היה אסיר מורשע ואימה נשפטה על חשד ברצח וג'אגרס הצליח לזכות אותה במשפט. כאשר פיפ מקבל את הירושה שלו ועובר לגור בלונדון, הוא מתייחס לג'ו בצורה מזלזלת. כשג'ו מגיע לביקור בלונדון פיפ מתבייש בו, וכשפיפ חוזר לבקר את מיס האווישם הוא מעדיף להתגורר במלון ולא בביתו של ג'ו. למרות זאת, אחרי שמגוויץ' מת ופיפ מאבד את כל רכושו, ג'ו הוא זה שמשלם את חובותיו של פיפ ומטפל בו כשהוא נופל למשכב.
תרגומים לעברית

"תוחלת גדולה" תרגם יצחק לבנון, הוצאת י’ שמעוני תשט"ז.
תרגם קלמן כצנלסון, הוצאת המתמיד תשט"ז, והוצאת מ. מזרחי תשכ"ה.
תרגמה מאנגלית והוסיפה הערות - אסתר כספי, ספרית פועלים תשמ"ג 1983.
תרגמה לאה לוין, הוצאת עופרים 2001.
עיבודים לקולנוע ולטלוויזיה

סרטים רבים נעשו על פי הרומן, ברובם מגלמים את דמויותיהם של פיפ ואסטלה שני שחקנים ושתי שחקניות, ילדים ובוגרים. הסרט הראשון הוא סרט אילם משנת 1917 עם ג'ק פיקפורד.
עיבודים בולטים נוספים:
"תקוות גדולות" – סרט קולנוע משנת 1934 בבימויו של סטיוארט ווקר ובכיכובם של פיליפ הולמס וג'יין וייאט.
"תקוות גדולות" הוא סרט קולנוע בבימויו של דייוויד לין משנת 1946 עם ג'ון מילס בתפקיד פיפ וג'ין סימונס כאסטלה הילדה, ואלק גינס בתפקיד הרברט פוקט.
סרט טלוויזיה משנת 1974 - מייקל יורק ושרה מיילס בתפקידי פיפ ואסטלה, ג'יימס מייסון בתפקיד מגוויץ'.
מיני-סדרה בת 12 פרקים של ה-BBC משנת 1981 עם ג'ואן היקסון בתפקיד מיס האווישם.
"תקוות גדולות" – סדרת טלוויזיה משנת 1989 בה הופיעה ג'ין סימונס כמיס האווישם, אנתוני הופקינס בתפקיד מגוויץ' ואנתוני קאלף בתפקיד פיפ הבוגר.
"תקוות גדולות" – סרט קולנוע משנת 1998 - עיבוד מודרני לסיפור הממוקם בפלורידה שבארצות הברית, עם גווינת' פלטרו אית'ן הוק ורוברט דה נירו.
סרט טלוויזיה משנת 1999 - יואן גריפית' בתפקיד פיפ הבוגר, ושארלוט רמפלינג בתפקיד מיס האווישם.
בסדרה סאות'פארק ישנה דמות שמעוצבת על פי גיבור הספר ואף נקראת על שמו. בעונה הרביעית שודר פרק בשם "פיפ" שהיה פארודיה על הסיפור ואף ידוע בשם "תקוות גדולות"
ב-2011 יצאה מיני-סדרה בשלושה חלקים בהפקת ה-BBC ובהשתתפות ג'יליאן אנדרסון בתפקיד מיס האווישם, וריי וינסטון כמגוויץ'.
ב-2012 יצא הסרט "תקוות גדולות" שמבוסס על הספר, בהשתתפות הלנה בונהם קרטר בתפקיד מיס האווישם.
פיפ פוגש את האסיר הנמלט מגוויץ'
מיס האווישם ואסטלה איור מאת ה. מ. ברוק (H. M. Brock)
לאוניד אפנסייביץ' ברדיצ'בסקי

| --- | --- |
אין תמונה חופשית
 לידה:  24 במרץ 1908 אומן, האימפריה הרוסית האימפריה הרוסית
 פטירה:  31 ביולי 1944 (בגיל 36) ילגבה, הרפובליקה הסובייטית הסוציאליסטית הלטבית, ברית המועצות ברית המועצות
 השתייכות:  הצבא האדום הצבא האדום
 תקופת הפעילות:  1943–1944
 דרגה:   פודפולקובניק (סגן אלוף)
 תפקידים בשירות
 סגן מפקד ברגימנט הטנקים הנפרד המעוטר מס' 64 בגיס השלישי המעוטר בנושא האידאולוגי (פוליטרוק)
 פעולות ומבצעים
 מלחמת העולם השנייה
 עיטורים
 גיבור ברית המועצות  עיטור כוכב הזהב  עיטור לנין  עיטור הדגל האדום (1941)  עיטור הכוכב האדום (1942)
 תפקידים אזרחיים
 ממונה מחוזי על קולחוזים
 הנצחה
 על שמו עד 1991 קרוי רחוב בילגבה  
 
לאוניד אפאנאסייבִיץ' ברדיצ'בסקי (ברוסית: Леонид Афанасьевич Бердичевский; ‏24 במרץ 1908 – 31 ביולי 1944) היה יהודי סובייטי, שעוטר כגיבור ברית המועצות לאחר מותו על פועלו כמפקד רגימנט של טנקים במהלך מלחמת העולם השנייה.
ביוגרפיה

נולד בעיר אומן באימפריה הרוסית במשפחת פקיד. למד ברבפק. גויס לצבא האדום והצטרף למפלגה הקומוניסטית בשנת 1930. עבד כממונה על קולחוזים מטעם מחוז שפטובקה. לאחר הגיוס לצבא סיים ב-1933 את המכללה לשריון בחרקוב.
השתתף בפלישת ברית המועצות לפולין ובמלחמת החורף. נלחם כנגד ורמאכט מאז תחילת מבצע ברברוסה.
על לחימתו בקרב סטלינגרד קיבל את עיטור הכוכב האדום.
במהלך הקרב על ילגבה בין 27 ל-31 ביולי 1944 יחידתו חיסלה טנק, 15 תותחי נ"מ ושבעה תותחי שדה. הטנק בפיקודו נדלק אך הצליח לחסל תותח נ"מ אחד. הוא עצמו נהרג בעקבות הדליקה.
נקבר בעיר ילגבה.
בצו נשיאות ברית המועצות מ-24 במאי 1945 הוענק על פועלו עיטור "גיבור ברית המועצות" בתוספת לאחר מותו.
הערות שוליים

↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
↑  דף על שמו באתר "גיבורי המדינה" (ברוסית)
תרמילאות אופניים

דוגמה לאופניים הנועדים לתרמילאות אופניים
תרמילאות אופניים (באנגלית: Bikepacking) היא סגנון של תיירות אופניים אשר לרוב מתאפיינת בצורת האריזה שלה. הספורט מתואר כ"חיבור של רכיבה על אופני שטח ותרמילאות בתמיכה עצמית". יתרה מכך, "יש אנשים ששומרים את השם 'בייקפאקינג' לרכיבת שטח, אבל השם מתייחס יותר לסוג התיקים המשמשים את הספורט מאשר לסוג השטח בהם נוסעים". בשונה מתיירות אופניים מסורתית, בה רואים תיקים לרוב תלויים לצד האופניים, כאן נראה את התיקים משולבים בקו אחד עם השלדה. שילוב זה מאפשר לאופניים להיות קלים יותר מכיוון שאין מסגרות לתיקים, אין דרישה לסבלים ומאפשר גם לאופניים להיות יציבים יותר לרכיבה.
תרמילאי אופניים משתמשים לעיתים קרובות בתיקים המחוברים לשלדה ולמוטות כיסא במקום תיקי צד. אריק פרסונס של חברת-Revelate Designs מציין: "כשהתחלתי לייצר תיקי שלדה, אף אחד לא קרא למה שעשינו 'תרמילאות אופניים'. הרכבת תיקים על אופניים הייתה רק אמצעי עבור מתחרים באלסקה החורפית לשאת את הדברים שהם צריכים למרוצי סיבולת. התייחסתי לזה כפעילות אולטרה-לייט, רכיבה ללא סבל או רכיבת הרפתקנית. הקהילה אימצה את המילה לאחר כשנה, בבירור מ'באקפאקינג' (תרמילאות), שזה טיול רב יומי בהרים".
היסטוריה

המונח שימש לראשונה במאמר של דן בורדן במאי 1973 במאמר במגזין נשיונל ג'יאוגרפיק המתאר את טיול "ההמיסטור" שלהם ברחבי אלסקה וקנדה.
ציוד תרמילאות אופניים > האופניים

תרמילאות אופניים יכולה להתבצע על כל סוג אופניים. במקור המיקוד היה על אופני הרים, אבל עם הזמן זה התפתח לאופני כביש ולאחר מכן גם אופני גראבל. האופניים הם בדרך כלל עם מערכות הילוכים, אבל רבים ממרוצי תרמילואות האופניים המאתגרים ביותר נעשו על ידי רוכבים עם אופני סינגל ספיד. אופניים מצוידים לפעמים במערכות דינאמו כדי לספק חשמל לאורות והטענת מכשירי ניווט וטלפונים לאורך תקופות ממושכות.
ציוד תרמילאות אופניים > תיקים

מה שמייחד את תרמילאות אופניים מתיירות אופניים מסורתית הוא התיקים: "טיולים מסורתיים משתמשים בסבלים ותיקי צד; כתוצאה מכך, אופני טיולים מיועדים למטרה זו. היופי של תרמילאות אופניים הוא בפשטות שלו: כל אופניים יכולים להיות אופניים מיועדים לתרמילאות אופניים. הודות להופעת התיקים הרכים, תרמילאות אופניים אינה תלויה במסגרת ייעודית שיש לה הברגות לטובת סבלים ותיקי צד".
תיקי תרמילאות אופניים בדרך כלל מתחלקים לקטגוריות הבאות:
תיק מושב: מוצמד למושב מעל הגלגל האחורי.
תיק שלדה: מתאים למשולש השלדה. עשוי להיות תיק מלא או קטן יותר המאפשר גישה לבקבוקי מים המורכבים על השלדה.
תיק ״מכל דלק״: מותקן על המוט העליון (טופ טיוב) של השלדה מאחורי הכידון.
תיק כידון: מחובר לכידון, זה עשוי להיות תיק או שק מגולגל המחובר לרתמה.
תיקים אלה מתוארים בפירוט במדריך השלם לתיקים לתרמילאות אופניים המפרט גם את יצרני התיקים, כמו כן יש פירוט באתר הישראלי "בייקפאקינג ישראל". מגוון סגנונות הרפתקאות תרמילאות אופניים מוליד מגוון רחב של ציוד מסוגים שונים הנישאים על ידי תרמילאי אופניים. זה הוביל למנהג של פרסום "רשימות ציוד" שבהן תרמילאי אופניים משתפים במה שהם משתמשים.